ddrg/super_eurlex huggingface dataset:
KOMMISSIONENS BESLUTNING af 13. maj 1998 om undtagelse for produktionsåret 1997/98 fra visse bestemmelser i Kommissionens forordning (EØF) nr. 1201/89 for så vidt angår støtteansøgninger og anmodninger om undergivelse under kontrol af ikke-egreneret bomuld fra visse nomi i Grækenland (Kun den græske udgave er autentisk) (98/341/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol nr. 4 om bomuld, der er knyttet som bilag til akten vedrørende Grækenlands tiltrædelse, senest ændret ved forordning (EF) nr. 1553/95 (1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), ændret ved forordning (EF) nr. 1584/96 (3), særlig artikel 11, stk. 1, og

ud fra følgende betragtninger:

I Kommissionens forordning (EØF) nr. 1201/89 af 3. maj 1989 om gennemførelsesbestemmelser for støtteordningen for bomuld (4), senest ændret ved forordning (EF) nr. 1740/97 (5), er den 31. marts fastsat som frist for undergivelse af ikke-egreneret bomuld under kontrol med mulighed for medlemsstaten for dog at fastsætte en tidligere frist på visse betingelser; for produktionsåret 1997/98 gjorde Grækenland brug af denne bestemmelse og fastsatte fristen for undergivelse under kontrol til den 31. januar 1998; på grund af usædvanlige vejrforhold kunne visse mængder ikke-egreneret bomuld først høstes i begyndelsen af marts 1998 i visse nomi i Grækenland; for ikke-egreneret bomuld fra disse nomi bør undergivelse under kontrol og indgivelse af de tilsvarende støtteansøgninger accepteres uden sanktioner for forsinkelse indtil en dato, der gør det muligt at overholde de andre frister i reglerne;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

VEDTAGET FØLGENDE BESLUTNING:

Artikel 1

1. Uanset artikel 5, stk. 3, første led, artikel 7, stk. 1, og artikel 9, stk. 2, første og andet afsnit, gælder følgende bestemmelser for produktionsåret 1997/98 for ikke-egreneret bomuld, der er høstet på arealer i de nomi i Grækenland, der er anført i stk. 2:

a) en støtteansøgning, der indgives senest den 15. april, kan antages

b) hvis støtteansøgningen indgives mellem den 1. april og den 15. april, ydes den støtte, der gælder den foregående 31. marts

c) en anmodning om undergivelse under kontrol, der er indgivet senest den 15. april, kan antages.

2. De i stk. 1 omhandlede nomi i Grækenland er følgende:

Kavála, Xánthi, Rodópi og Évros.

Artikel 2

Denne beslutning er rettet til Den Hellenske Republik.

Udfærdiget i Bruxelles, den 13. maj 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 30. 6. 1995, s. 45.

(2) EFT L 148 af 30. 6. 1995, s. 48.

(3) EFT L 206 af 16. 8. 1996, s. 16.

(4) EFT L 123 af 4. 5. 1989, s. 23.

(5) EFT L 244 af 6. 9. 1997, s. 1.
KOMMISSIONENS BESLUTNING af 14. maj 1998 om bemyndigelse af medlemsstaterne til midlertidigt at tillade handel med hørfrø (Linum usitatissimum L.), der ikke opfylder kravene i Rådets direktiv 69/208/EØF (98/342/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (1), senest ændret ved direktiv 96/72/EF (2), særlig artikel 16,

under henvisning til anmodning fra Finland, og

ud fra følgende betragtninger:

I Finland har produktionen af hørfrø (Linum usitatissimum L.) af sorten Helmi, der opfylder kravene i direktiv 69/208/EØF med hensyn til mindste spireevne, i 1997 ikke været tilstrækkeligt stor til at dække landets behov; det er en tidlig sort (vækstperiode i ansøgerlandet 106 dage), der egner sig til nordlige vækstbetingelser, med en kerne med et meget lavt klorofylindhold, og den skal anvendes til medicinske formål;

det har ikke været muligt at dække efterspørgslen på tilfredsstillende måde med frø fra andre medlemsstater eller fra tredjelande, der opfylder alle krav i nævnte direktiv;

Finland bør derfor i en periode, der udløber den 30. juni 1998, bemyndiges til at tillade handel med frø af ovennævnte art, der er undergivet mindre strenge krav;

desuden bør andre medlemsstater, der er i stand til at forsyne Finland med sådant frø, der ikke opfylder kravene i nævnte direktiv, bemyndiges til at tillade handel med dette frø;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Finland bemyndiges til indtil den 30. juni 1998 at tillade handel på sit område med højst 140 tons frø af kategorien »certificeret frø af første generation« eller »certificeret frø af anden generation« af hørfrø (Linum usitatissimum L.) af sorten Helmi, der ikke opfylder kravene i bilag II til direktiv 69/208/EØF med hensyn til mindste spireevne, forudsat at spireevnen er mindst 70 % målt på rent frø, og at den officielle etiket er forsynet med påskriften »mindste spireevne 70 %«.

Artikel 2

De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilket handel tillades efter denne beslutning.

Artikel 3

Medlemsstaterne underretter straks Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område i henhold til denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 14. maj 1998.

På Kommissionens vegne

Hans VAN DEN BROEK

Medlem af Kommissionen

(1) EFT L 169 af 10. 7. 1969, s. 3.

(2) EFT L 304 af 27. 11. 1996, s. 10.
RÅDETS AFGØRELSE af 8. december 1997 om indgåelse af aftalen om handel med tekstilvarer mellem Det Europæiske Fællesskab og Den Tidligere Jugoslaviske Republik Makedonien (98/333/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale om handel med tekstilvarer med Den Tidligere Jugoslaviske Republik Makedonien;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen om handel med tekstilvarer mellem Det Europæiske Fællesskab og Den Tidligere Jugoslaviske Republik Makedonien godkendes herved.

Teksten til aftalen er knyttet til denne afgørelse.

Artikel 2

Formanden for Rådet foranstalter den meddelelse, der er omhandlet i aftalens artikel 17, stk. 1 (1).

Udfærdiget i Bruxelles, den 8. december 1997.

På Rådets vegne

J. POOS

Formand

(1) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
KOMMISSIONENS BESLUTNING af 29. maj 1998 om opstilling af en liste over godkendte zoner med hensyn til infektiøs hæmatopoietisk nekrose og egtvedsyge i Italien (meddelt under nummer K(1998) 1413) (EØS-relevant tekst) (98/395/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 5, stk. 2, og

ud fra følgende betragtninger:

Medlemsstaterne kan for hele deres områder eller dele deraf opnå status som godkendt zone, der er fri for bestemte fiskesygdomme;

Italien har ved brev af 23. december 1996, 14. juli 1997 og 18. marts 1998 sendt Kommissionen begrundelse for meddelelse af status som godkendt zone for visse dele af afvandingsområderne i den selvstyrende provins Trento med hensyn til infektiøs hæmatopoietisk nekrose (IHN) og egtvedsyge (VHS) samt de nationale bestemmelser, der garanterer, at reglerne for opretholdelse af godkendelsen bliver overholdt;

efter gennemgang af disse oplysninger kan der meddeles bestemte zoner status som godkendte fastlandszoner med hensyn til IHN og VHS;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De i bilaget omhandlede zoner anerkendes som godkendte fastlandszoner med hensyn til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. maj 1998.

På Kommissionens vegne

Franz FISCHLER

Medlem af Kommissionen

(1) EFT L 46 af 19. 2. 1991, s. 1.

(2) EFT L 243 af 11. 10. 1995, s. 1.

BILAG

LISTE OVER GODKENDTE ZONER MED HENSYN TIL IHN OG VHS I ITALIEN

REGION: DEN SELVSTYRENDE PROVINS TRENTO

Zona Val di Fiemme e Fassa

Floden Avisios afvandingsområde fra udspringet til den kunstige dæmning ved Stramentizzo.

Zona Valle dei Laghi

Afvandingsområdet ved San Massenza-, Toblino- og Cavedine-søerne indtil dæmningen nedstrøms i den sydlige del af Cavedine-søen ved vandkraftværket, der er beliggende i Torbole kommune.

Zona Val delle Sorne

Floden Sornas afvandingsområde fra udspringet til den kunstige dæmning, som udgøres af vandkraftværket i Chizzola (Ala), der ligger oven for Adige-floden.

Zona Torrente Adanà

Floden Adanàs afvandingsområde fra udspringet til den række kunstige dæmninger, der findes neden for gården »Armani Cornelio-Lardaro«.

Zona Rio Manes

Område, hvor der sker opsamling af Manes-flodens vand frem til et vandfald, der er beliggende 200 m neden for gården »Troticoltura Giovanelli« i La Zinquantina.
KOMMISSIONENS BESLUTNING af 8. juni 1998 om godkendelse af den af Italien forelagte plan for udryddelse af klassisk svinepest hos vildsvin i provinsen Varese (meddelt under nummer K(1998) 1491) (Kun den italienske udgave er autentisk) (EØS-relevant tekst) (98/399/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 3, og

ud fra følgende betragtninger:

Der er forekommet klassisk svinepest hos vildsvin i nogle områder i provinsen Varese i Italien;

de italienske myndigheder har forelagt en plan for udryddelse af sygdommen;

den forelagte plan er blevet gennemgået og er fundet i overensstemmelse med bestemmelserne i direktiv 80/217/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den plan, som Italien har forelagt for udryddelse af klassisk svinepest hos vildsvin i provinsen Varese, godkendes.

Artikel 2

Italien sætter de nødvendige love og administrative bestemmelser i kraft for at gennemføre den i artikel 1 nævnte plan.

Artikel 3

Denne beslutning er rettet til Italien.

Udfærdiget i Bruxelles, den 8. juni 1998.

På Kommissionens vegne

Franz FISCHLER

Medlem af Kommissionen

(1) EFT L 47 af 21. 2. 1980, s. 11.
KOMMISSIONENS BESLUTNING af 20. maj 1998 om godkendelse af den af Irland forelagte overvågningsplan til undersøgelse for restkoncentrationer og stoffer i levende dyr og produkter heraf (meddelt under nummer K(1998) 1378/2) (Kun den engelske udgave er autentisk) (EØS-relevant tekst) (98/391/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 8, stk. 1, første og andet afsnit, og

ud fra følgende betragtninger:

Ved et dokument dateret den 3. december 1997 sendte Irland Kommissionen en plan med angivelse af de nationale foranstaltninger, der skal sættes i værk i løbet af 1998 til undersøgelse for visse stoffer og restkoncentrationer heraf i levende dyr og produkter heraf; planen blev ændret og suppleret ved et dokument dateret den 9. januar 1998 og den 25. marts 1998 i overensstemmelse med Kommissionens anmodning med henblik på at bringe den i overensstemmelse med kravene i direktiv 96/23/EF;

en gennemgang af planen har vist, at den er i overensstemmelse med bestemmelserne i direktiv 96/23/EF, særlig artikel 5 og 7;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den i bilag I til direktiv 96/23/EF omhandlede overvågningsplan til undersøgelse for restkoncentrationer og stoffer i levende dyr og produkter heraf, som er blevet forelagt af Irland, godkendes herved.

Artikel 2

Irland vedtager de nødvendige love og administrative bestemmelser til iværksættelse af den i artikel 1 omhandlede plan.

Artikel 3

Denne beslutning er rettet til Irland.

Udfærdiget i Bruxelles, den 20. maj 1998.

På Kommissionens vegne

Franz FISCHLER

Medlem af Kommissionen

(1) EFT L 125 af 23. 5. 1996, s. 10.
KOMMISSIONENS BESLUTNING af 20. maj 1998 om godkendelse af den af Italien forelagte overvågningsplan til undersøgelse for restkoncentrationer og stoffer i levende dyr og produkter heraf (meddelt under nummer K(1998) 1378/1) (Kun den italienske udgave er autentisk) (EØS-relevant tekst) (98/390/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 8, stk. 1, første og andet afsnit, og

ud fra følgende betragtninger:

Ved et dokument dateret den 22. oktober 1997 sendte Italien Kommissionen en plan med angivelse af de nationale foranstaltninger, der skal sættes i værk i løbet af 1998 til undersøgelse for visse stoffer og restkoncentrationer heraf i levende dyr og produkter heraf; planen blev ændret og suppleret ved et dokument dateret den 18. november 1997 og den 9. marts 1998 i overensstemmelse med Kommissionens anmodning med henblik på at bringe den i overensstemmelse med kravene i direktiv 96/23/EF;

en gennemgang af planen har vist, at den er i overensstemmelse med bestemmelserne i direktiv 96/23/EF, særlig artikel 5 og 7;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den i bilag I til direktiv 96/23/EF omhandlede overvågningsplan til undersøgelse for restkoncentrationer og stoffer i levende dyr og produkter heraf, som er blevet forelagt af Italien, godkendes herved.

Artikel 2

Italien vedtager de nødvendige love og administrative bestemmelser til iværksættelse af den i artikel 1 omhandlede plan.

Artikel 3

Denne beslutning er rettet til Den Italienske Republik.

Udfærdiget i Bruxelles, den 20. maj 1998.

På Kommissionens vegne

Franz FISCHLER

Medlem af Kommissionen

(1) EFT L 125 af 23. 5. 1996, s. 10.
KOMMISSIONENS BESLUTNING af 29. maj 1998 om visse beskyttelsesforanstaltninger med hensyn til hovdyr fra Australien (meddelt under nummer K(1998) 1448) (EØS-relevant tekst) (98/397/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18, stk. 1, og

ud fra følgende betragtninger:

Der er rapporteret forekomst af japansk B-encephalitis i Queensland i Australien;

denne sygdoms tilstedeværelse i Australien vil kunne udgøre en alvorlig fare for hovdyr i EF; der bør hurtigt træffes de nødvendige beskyttelsesforanstaltninger på EF-plan med hensyn til hovdyr, der kommer fra Australien;

som følge af situationen, bør der gælde tillægsbetingelser for midlertidig indførsel af registrerede heste, samt indførsel af hovdyr, der kommer fra Queensland (Australien);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der kræves et tillægscertifikat underskrevet af de kompetente, centrale australske veterinærmyndigheder ved midlertidig indførsel af registrerede heste, samt indførsel af hovdyr, der kommer fra Queensland (Australien).

2. Det i stk. 1 omhandlede certifikat skal indeholde garantier for, at heste er blevet vaccineret mod japansk B-encephalitis, den . . . (angiv dato), inden for de seneste seks måneder men for mere end 30 dage siden.

Artikel 2

Medlemsstaterne ændrer de foranstaltninger, de anvender i henseende til Australien, for at efterkomme denne beslutning. De underretter Kommissionen herom.

Artikel 3

Denne beslutning finder anvendelse indtil den 31. juli 1998.

Artikel 4

Denne beslutning er rettet til medlemsstaterne.

Udfærdiget i Bruxelles, den 29. maj 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 56.

(2) EFT L 162 af 1. 7. 1996, s. 1.
RÅDETS OG KOMMISSIONENS AFGØRELSE af 29. maj 1998 om indgåelse af aftalen mellem De Europæiske Fællesskaber og regeringen for Amerikas Forenede Stater om anvendelsen af principperne om »positive comity« i håndhævelsen af deres konkurrencelovgivning (98/386/EF, EKSF)

RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 87, sammenholdt med artikel 228, stk. 3, første afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 65 og 66,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Aftalen af 23. september 1991 mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning og den til denne aftale knyttede fortolkende brevveksling af 31. maj og 31. juli 1995 (herefter under ét benævnt »1991-aftalen«), som er tilknyttet Rådets og Kommissionens afgørelse 94/145/EF, EKSF (2); 1991-aftalen har bidraget til at fremme koordination og samarbejde samt til at forhindre konflikter om håndhævelse af konkurrencelovgivning;

artikel V i 1991-aftalen, almindeligvis kaldet »positive comity«-artiklen, tilskynder til samarbejde om konkurrencebegrænsende aktiviteter, der forekommer på den ene parts område, og som skader den anden parts interesser;

en udbygning af »positive comity«-principperne og gennemførelsen heraf kan gøre 1991-aftalen mere virkningsfuld med hensyn til sådanne aktiviteter;

med henblik herpå har Kommissionen forhandlet en aftale med regeringen for Amerikas Forenede Stater om anvendelsen af principperne om »positive comity« i håndhævelsen af Det Europæiske Fællesskabs og Amerikas Forenede Staters konkurrencelovgivning;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem De Europæiske Fællesskaber og regeringen for Amerikas Forenede Stater om anvendelsen af principperne om »positive comity« i håndhævelsen af Det Europæiske Fællesskabs og Amerikas Forenede Staters konkurrencelovgivning godkendes på Det Europæiske Fællesskabs og Det Europæiske Kul- og Stålfællesskabs vegne.

Teksten til aftalen, der er udfærdiget på engelsk, er knyttet som bilag til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalen med bindende virkning for Fællesskabet.

Kommissionens formand bemyndiges til at udpege den (de) person(er), der er beføjet til at undertegne aftalen med bindende virkning for Det Europæiske Kul- og Stålfællesskab.

Udfærdiget i Bruxelles, den 29. maj 1998.

På Rådets vegne

J. STRAW

Formand

På Kommissionens vegne

J. SANTER

Formand

(1) EFT C 138 af 4. 5. 1998.

(2) EFT L 95 af 27. 4. 1995, s. 45. Berigtiget i EFT L 131 af 15. 6. 1995, s. 38.
RÅDETS AFGØRELSE af 8. juni 1998 om beskikkelse af et medlem af Regionsudvalget (98/383/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse af 26. januar 1998 (1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Lord Peter Bowness er trådt tilbage som medlem, hvilket Rådet blev underrettet om den 8. maj 1998;

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Joan Hanham beskikkes som medlem af Regionsudvalget som efterfølger for Lord Peter Bowness for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 8. juni 1998.

På Rådets vegne

R. COOK

Formand

(1) EFT L 28 af 4. 2. 1998, s. 19.
KOMMISSIONENS BESLUTNING af 10. juni 1998 om ændring af beslutning 97/830/EF om fastsættelse af særlige betingelser for importen af pistacienødder og visse afledte produkter med oprindelse i eller hidrørende fra Iran (meddelt under nummer K(1998) 1509) (EØS-relevant tekst) (98/400/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/43/EØF af 14. juni 1993 om levnedsmiddelhygiejne (1), særlig artikel 10, stk. 1,

efter høring af medlemsstaterne, og

ud fra følgende betragtninger:

Ved beslutning 97/830/EF (2) fastsatte Kommissionen særlige betingelser for importen af pistacienødder og visse afledte produkter med oprindelse i eller hidrørende fra Iran;

det er nødvendigt at supplere bilag II i nævnte beslutning ved at indsætte nogle indpassagesteder for Frankrig, Irland, Italien og Østrig, hvor pistacienødder og produkter afledt heraf med oprindelse i eller hidrørende fra Iran må indføres;

bilag II bør udskiftes af klarhedshensyn -

VEDTAGET FØLGENDE BESLUTNING:

Artikel 1

Bilag II i Kommissionens beslutning 97/830/EF affattes således:

»BILAG II

Liste over indpassagesteder, hvor pistacienødder og produkter afledt heraf med oprindelse i eller hidrørende fra Iran må importeres til Det Europæiske Fællesskab

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 10. juni 1998.

På Kommissionens vegne

Martin BANGEMANN

Medlem af Kommissionen

(1) EFT L 175 af 19. 7. 1993, s. 1.

(2) EFT L 343 af 11. 12. 1997, s. 30.